Cuneiform Tablet Kt 91/k 356 (AKT 8 26)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ḫi-na-a-ma a-na e-lá-ma qí-bi₄-ma 1 me-at 8 ku-ta-ni qá-dum ša kà-ṣa-re ša a-na a-ku ta-áp-qí-du ŠÀ.BA 75 ku-ta-ni ub-lu-nim um-ma kà-ṣa-ru-ma i-ba-a-ba-at a-lim{ki} na-ru-qú-um ma-a-tum iḫ-li-iq-ma a ku-a-tim iš-ta-kà-an ù ANŠE i-na ANŠE-ri-a uš-ta-ba ù um-ma DUMU ṣa-lá-mì-im-ma a-na ANŠE ša ut-ḫa-ra-am ša-ak-nu ša ḫi-na-a šu-ut ANŠE e-mu-qá-tám-ma i-tù-ru ù pu-ùḫ-šu ANŠE ša i-dí-nu me-et TÚG.ḪI.A wa-at-ru-tim ša i ni-is-ḫa-tim i-li-qí-ú šu-ma 16 GÍN.TA KÙ.BABBAR i-ta-bu-lu KÙ.BABBAR le-pu-lá-ku-nu-tí šu-ma 16 GÍN.TA ba-tí-iq ša ki-ma TÚG.ḪI-tí-a ša i ni-is-ḫa-tim i-li-qí-ú-ni i TÚG-ba-tí-šu li-qé-a-ma šé-bi₄-lá-nim té-er-tí a-ṣé-er a-šur-na-da ù a-šur-ṣú-lu-li i-li-ik a-ša-sà-im iš-tí-šu 1 šu-lu-up-kà-am ù ku-sí-tám ša a-ki-dí-e ù 2 ku-ta-ni ša ḫu-BA-<gap>-ri qá-at-nu-tim ú er-qú-tim šé-bi₄-lam TÚG.ḪI.A ša áš-pu-ra-ku-ni šé-bi₄-lá-ma šu-bé-lam lu-kà-li-im-ma ší-im ANŠE.ḪI.A ù ší-im TÚG.ḪI.A šu-lu-up-ki-im ú ku-sí-tim ki-ma ú-bu-lu-ni e-pá-áš TÚG.ḪI-tí-kà ša i-zi-mì-iš-ḫu-na i-ba-ší-ú-ni TÚG.ḪI.A ma-lá ta-da-nim lá-dí-šu-ma ú <big_gap> a-na IŠTAR-pì-lá-aḫ 2 ma-na KÙ.GI na-dí-in-šum KÙ.BABBAR 1 GÍN ša DAM.GÀR na-ší lá a-ḫu-ni ṣa-aḫ-ru-um šu-ma té-er-tí lu ša a-lá-ḫi-im lu ša NI-ŠÍ <big_gap> na-áš-a-tí té-er-ta-kà li-li-kam